पाएं अपने शहर की ताज़ा ख़बरें और फ्री ई-पेपरडाउनलोड करें
सैलाना बस स्टैंड स्थित थोक सब्जी मंडी में सोशल डिस्टेंसिंग का पालन कराने के लिए नई व्यवस्था लागू करने की तैयारी है। इसके लिए शनिवार सुबह जिला प्रशासन और पुलिस प्रशासन के अधिकारी थोक सब्जी मंडी पहुंचे। यहां व्यवस्थाओं का जायजा लिया और व्यापारियों से चर्चा की। जिला प्रशासन के अधिकारियों ने व्यापारियों से कहा कि मास्क लगाकर ही काम करें।
आपके पास जो फुटकर व्यापारी सब्जी खरीदने आए उसने मास्क लगा रखा है तो ही उसे सब्जी दें अन्यथा सब्जी ना दें। सोशल डिस्टेंसिंग का पालन हर हाल में होना चाहिए। वहीं मंडी के अधिकारियों से कहा कि थोक सब्जी मंडी में सोशल डिस्टेंसिंग की व्यवस्था करें।
ऐसी व्यवस्था करें कि सभी व्यापारी दूर-दूर बैठें ताकि सोशल डिस्टेंसिंग का पालन हो सके। इस मौके पर एडीएम जमुना भिड़े, एएससी इंद्रजीत सिंह बाकरवाल, स्टेशन रोड टीआई किशोर पाटनवाला, मंडी के प्रभारी सचिव सत्यनारायण गोयल, सब्जी मंडी प्रभारी राजेंद्र व्यास मौजूद थे।
सोशल डिस्टेंसिंग का पालन कराने के लिए मंडी प्रशासन आज करेगा नंबरिंग, इस आधार पर बैठेंगे व्यापारी
आज थोक सब्जी मंडी रहेगी बंद, मंडी परिसर में की जाएगी नंबरिंग
रविवार को थोक सब्जी मंडी बंद रहेगी। इस दौरान मंडी प्रशासन मंडी परिसर में नंबरिंग करेगा। मंडी में 110 कारोबारी हैं। लहसुन मंडी में भी नंबरिंग की जाएगी ताकि सोशल डिस्टेंसिंग का पालन हो सके। इसके लिए थोक सब्जी मंडी का परिसर और लहसुन मंडी नीलामी प्रांगण तक नंबरिंग होगी।
शनिवार और रविवार को बंद रहेगी मंडी : अगले सप्ताह से शनिवार और रविवार दो दिन थोक सब्जी मंडी बंद रहेगी और सब्जियों की नीलामी नहीं होगी।
अनाज मंडी लॉकडाउन से ही बंद है
मंडी प्रशासन ने थोक सब्जी मंडी को बंद करने का फैसला तो अभी लिया है लेकिन अनाज मंडी तो लॉकडाउन से ही बंद है। कोरोना वायरस को देखते हुए मंडी बंद है। मंडी बंद होने से सौदा पत्रक के आधार पर खरीदी की जा रही है और वो भी व्यापारी अपने परिसर में खरीदी कर रहे हैं। इसकी पूरी मॉनिटरिंग मंडी प्रशासन कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn